Täydelliset naiset (5. tuotantokausi)
Jaksot

| Jakso | Nimi (suomenkielinen/alkuperäinen) | Ensiesitys Yhdysvalloissa | Ensiesitys Suomessa | Katsojia (USA; milj> ) |
| --- | --- | --- | --- | --- |

| 5x01 (88) | Vuosien jälkeen / You’re Gonna Love Tomorrow |  28. syyskuuta 2008 |  27. lokakuuta 2008 | 18,68 |
Sarjan tapahtumat jatkuvat viiden vuoden jälkeen. Breella ja Katherinella on menestyvä yritys, mutta Breen oma menestys kiristää heidän välejään. Susan salailee uutta poikaystäväänsä, sillä vuosien takainen auto-onnettomuus varjostaa yhä hänen elämäänsä. Lynette ja Tom kiistelevät teini-ikäisten poikiensa kasvatustavoista. Gabrielle taas pelkää olevansa huono äiti. Edie palaa uuden miehensä kanssa.

| 5x02 (89) | Hyvät naapurit / We’re So Happy You’re So Happy |  5. lokakuuta 2008 |  3. marraskuuta 2008 | 15,69 |
Lynette vakoilee Porteria Internetin välityksellä. Bree yrittää tasapainoilla perheen ja työn välillä. Gabrielle pyrkii säilyttämään sosiaalisen statuksensa. Susanin miehet tapaavat. Rouva McCluskey alkaa epäillä Edien miehen tarkoitusperiä.

| 5x03 (90) | Lapset ja lapselliset / Kids Ain’t Like Everybody Else |  12. lokakuuta 2008 |  10. marraskuuta 2008 | 15,51 |
Danielle vierailee poikansa Benjamin kanssa Breen luona pitkästä aikaa, mutta Breen on vaikea hyväksyä tyttärensä elämäntapoja. Gabrielle ja Susan riitelevät lapsiensa kasvatuksesta. Tom perustaa autotallibändin naapureiden kanssa. Katherine ja rouva McCluskey yrittävät saada Edieltä tietoja tämän miehestä.

| 5x04 (91) | Kateuden peikko / Back In Business |  19. lokakuuta 2008 |  17. marraskuuta 2008 | 15,49 |
Breen menestys herättää kateutta naapuruston naisissa. Lynette muistelee menestystään mainosalalla ja yrittää muuttaa Breen kirjan mainoskampanjaa. Gabrielle joutuu suunnittelemaan seksielämäänsä. Mikesta tuntuu, ettei hän ole tarpeeksi läsnä poikansa elämässä.

| 5x05 (92) | Yllätysten ilta / Mirror, Mirror |  26. lokakuuta 2008 |  24. marraskuuta 2008 | 15,95 |
Susan järjestää rouva McCluskeylle syntymäpäiväjuhlat Daven yllyttämänä. Tom haluaa tehdä radikaalin muutoksen elämäänsä, mikä ei miellytä Lynettea. Gabrielle epäilee olevansa raskaana. Jakson aikana nähdään takaumia viiden viime vuoden ajalta.

| 5x06 (93) | Naispedot / There’s Always A Woman |  2. marraskuuta 2008 |  1. joulukuuta 2008 | 15,93 |
Susan ja Jackson alkavat tapailla jälleen pienen tauon jälkeen. Bree yrittää naittaa yksinäistä Katherinea eräälle asiakkalleen, mutta tulee katumapäälle kun saa tietää asiakkaan olleen vankilassa. McCluskey haluaa selvittää Edien uuden miehen Daven todelliset tarkoitusperät ja pyytää apuun siskoansa Robertaa. Lynette epäilee Tomin pettävän häntä. Carlosin asiakas antaa Soliksille tarjouksen, josta Gabrielle aluksi innostuu mutta alkaa lopulta epäillä naisen tarkoitusperiä. Katherine ja Mike lähentyvät.

| 5x07 (94) | Himon vallassa / What More Do I Need? |  9. marraskuuta 2008 |  8. joulukuuta 2008 | 15,85 |
Anne Schillingin ja Porterin salasuhde paljastuu Lynettelle ja Tomille. Susan oppii uutta Jacksonista. Bree saa tietää Katherinen uudesta miehestä. Rouva McCluskeyn sisko Roberta saa tietää ikäviä asioita Davesta. Gabrille epäilee Virginialla olevan pahat mielessä.

| 5x08 (95) | Tulipalo / City On Fire |  16. marraskuuta 2008 |  15. joulukuuta 2008 | 16,84 |
Julie palaa Wisteria Lanelle uuden poikaystävänsä kanssa. Gabrielle saa tietää, että Virginia aikoo testamentata koko omaisuutensa heille. Lynette kuulee Porterin suunnittelevan pakoa tyttöystävänsä kanssa. Tomin yhtye esiintyy paikallisella clubilla, jossa syttyy tulipalo.

| 5x09 (96) | Toipilaat / Me & My Town |  30. marraskuuta 2008 |  12. tammikuuta 2009 | 15,81 |
Sairaala on täynnä tulipalossa loukkaantuneita. Carlos saa toivoa näkönsä palaamisesta, mikä ei ole yksinomaan iloinen asia Gabylle, sillä tämä on huolissaan kauneutensa katoamisesta. Susan saa tietää Miken ja Katherinen suhteesta.

| 5x10 (97) | Pimeys väistyy / A Vision’s Just A Vision |  7. joulukuuta 2008 |  19. tammikuuta 2009 | 16,09 |
Carlos saa näkönsä takaisin. Lynette jatkaa taistelua poikansa puolesta, sillä Porter pidätetään epäiltynä tuhopoltosta. Bree yrittää todistaa Andrew'lle, että hän hyväksyy tämän uuden poikaystävän. Daven tyyneys alkaa rakoilla, ja menneisyys kummittelee häntä.

| 5x11 (98) | Oma koti kullan kallis / Home Is The Place |  4. tammikuuta 2009 |  26. tammikuuta 2009 | 14,39 |
Bree tapaa tulevan vävynsä äidin Melinan, ja rouvien välille puhkeaa reviiritaistelu. Susan ja Lee viettävät iltaa yhdessä, kun Jackson on poissa. Porter katoaa ennen oikeudenkäyntiä ja Lynette ja Tom etsivät häntä. He eivät kuitenkaan tiedä, että Porter majailee Lyneten äidin Stellan luona. Edie heittää Daven ulos kun selviää, että tämä on salaillut asioita.

| 5x12 (99) | Napit vastakkain / Connect! Connect! |  11. tammikuuta 2009 |  2. helmikuuta 2009 | 13,79 |
Lynette saa tietää äitinsä piilottelevan Porteria, ja menneet kaunat nousevat pintaan. Susan ja Edie käyvät kipakkaa keskustelua rakkauselämistään, kun he jäävät jumiin kellariin. Keskustelun seurauksena Edie pyytää Davea muuttamaan takaisin.

| 5x13 (100) | Miehistä parhain / The Best Thing That Ever Could Have Happened |  18. tammikuuta 2009 |  9. helmikuuta 2009 | 13,08 |
Naapuruston luotettu korjausmies Eli Scruggs kuolee kesken työtehtävän. Naiset havahtuvat huomaamaan, kuinka tärkeä henkilö Eli oli heidän elämässään. Eli auttoi Gabriellea ystävystymään naisten kanssa, kun tämä muutti naapurustoon; hän inspiroi Breeta kirjoittamaan keittokirjan; hän muistutti Lynettea mikä elämässä on tärkeää; hän lohdutti Susania vaikeina hetkinä; hän auttoi Edieta selviämään miehensä erosta.

| 5x14 (101) | Rahalla saa / Mama Spent Money When She Had None |  8. helmikuuta 2009 |  16. helmikuuta 2009 | 13,82 |
Susan haluaa saada poikansa MJ:n yksityiskouluun ja Mike sanoo että hänellä ei ole varaa, vaikka on juuri ostanut Katherinelle uudet helmet – selviää kuitenkin, että helmet eivät ole aitoja. Susan hankkii töitä kustantaakseen poikansa koulun. Lynette ja Tom ovat myymässä pizzeriaansa. Gabriella haluaa pudottaa painoa ja Edie auttaa häntä. Daven ja Tomin ystävyys katkeaa, kun selviää Daven valehdelleen poliiseille Porterin sytyttäneen tulipalon.

| 5x15 (102) | Pomot pinteessä / In a World Where The Kings Are Employers |  15. helmikuuta 2009 |  23. helmikuuta 2009 | 14,01 |
Kun Susan aloittaa työt, hän jättää MJ:n hoitoon Mikelle, joka kuitenkin antaa MJ:n Katherinen hoidettavaksi. Susan ei pidä ajatuksesta. Katherine paljastaa, että hän ja Mike ovat muuttamassa yhteen. Carlos saa töissä ylennyksen ja Gaby saa selville Carlosin pomo salasuhteen. Orson saa tietää, että Bree antoi Andrew'lle palkankorotuksen.

| 5x16 (103) | Rikos ei kannata / Crime Doesn’t Pay |  8. maaliskuuta 2009 |  31. elokuuta 2009 | 13,65 |
Bree auttaa Tomia töiden saannissa. Bree saa selville Orsonin varastelut. Carlosin pomo Bradley uhkailee Gabya olla kertomatta salasuhteestaan. Myöhemmin Bradley päättää kertoa vaimolleen itse, mutta vaimo raivostuu ja puukottaa miehensä kuoliaaksi. Edie tonkii Daven menneisyyttä.

| 5x17 (104) | Taka-ajatuksia / The Story Of Lucie & Jessie |  15. maaliskuuta 2009 |  7. syyskuuta 2009 | 14,60 |
Susan jatkaa töitä koulussa ja haluaa ystävystyä pomonsa Jessien kanssa, joka kuitenkin käsittää ystävyyden romanttisessa mielessä. Edie saa selville, että Daven vaimo ja lapsi, Lila ja Paige Dash, kuolivat Susanin ja Miken auto-onnettomuudessa. Dave suostuttelee Mikea ja Katherinea tulemaan kanssaan metsäretkelle, sillä hän haluaa satuttaa jotain Miken rakasta. Orson käy psykiatrilla varastelunsa takia. Carlos ottaa töihin naisen nimeltä Lucy, joka saa Gabyn mustasukkaiseksi.

| 5x18 (105) | Järkytys / A Spark To Pierce The Dark |  22. maaliskuuta 2009 |  14. syyskuuta 2009 | 14,75 |
Bree on valmis myymään bisneksensä palastaakseen avioliittonsa. Lynette ei pidä uudesta pomostaan, joka komentelee koko ajan. Dave, Katherine ja Mike lähtevät retkelle jonka aikana Edie saa selville Daven koko totuuden ja jakson lopussa Edie kuolee.

| 5x19 (106) | Ystävät kertovat / Look Into Their Eyes & You See What They Know |  19. huhtikuuta 2009 |  21. syyskuuta 2009 | 13,85 |
Wisteria Lanen naiset lähtevät tapaamaan Edien lasta Traversia ja kertoakseen mitä Edielle tapahtui. Matkan aikana näemme takautumia Ediestä. Jakson selostaa Edie.

| 5x20 (107) | Peittelyä / Rose’s Turn |  26. huhtikuuta 2009 |  28. syyskuuta 2009 | 13,64 |
Susan yrittää lohduttaa Davea Edien kuoleman jälkeen ja kertoo totuuden hänen ja Miken auto-onnettomuudesta: oikeasti hän ajoi autoa itse eikä Mike. Kun Dave tajuaa että hänen vaimonsa ja lapsensa kuolema on Susanin syytä, hän suunnittelee tappavansa MJ:n satuttaakseen Susania. Breelle selviää, että Orson jatkaa varastelua. Tom käy puutarhakerhossa ja tutustuu siellä Patty Rizzoon, joka tunnetaan melkoisena lutkana. Gabrielle kieltää Tomia tapaamasta Pattya, mutta tämä ei kuuntele. Alaston Lynette kaatuu kylpyhuoneessa ja Carlos pelastaa hänet, josta Tom ei pidä.

| 5x21 (108) | Kaupankäyntiä / Bargaining |  3. toukokuuta 2009 |  5. lokakuuta 2009 | 13,49 |
Juanita alkaa käyttää meikkiä, joten Gabriellen täytyy näyttää mitä on sisäinen kauneus. Bree haluaa erota Orsonista, joten hän palkkaa asianajajakseen Karlin. Katherinelle selviää, että Mike ei kykene suunnittelemaan tulevaisuuttaan hänen kanssaan. Susanin täytyy mennä Jacksonin kanssa naimisiin, jotta häntä ei karkoteta takaisin Kanadaan. Lynette ja Tom päättävät harrastaa seksiä 30 päivänä peräkkäin.

| 5x22 (109) | Naamiot ja naima-aikeet / Marry Me A Little |  10. toukokuuta 2009 |  12. lokakuuta 2009 | 12,29 |
Gabrielle tapaa vanhan ystävänsä, joka on köyhtynyt miehensä kuoleman seurauksena. Gabrielle miettii voiko niin käydä hänelle itselleenkin. Mike kosii Katherinea. Dave kuulee Jacksonin ja Susanin valeavioliitosta ja hälyttää maahanmuuttoviranomaiset, jotka palauttavat Jacksonin takaisin Kanadaan. Bree tajuaa, että erossa Orson saisi puolet hänen omaisuudestaan, joten hän yrittää piilottaa tavaroitaan, mutta Orson saa selville hänen juonensa. Tom haluaa mennä kasvojen kohotukseen, mutta Lynette ei pidä ajatuksesta.

| 5x23 (110) | Verkko kiristyy / Everybody Says Don’t |  17. toukokuuta 2009 |  19. lokakuuta 2009 | 13,96 |
Gabrielle on kauhuissaan, kun hän menee perheineen sukujuhliin, jossa Carlos on ottamassa huolettavakseen sukulaistyttönsä Ana Solisin. Lynette ei ole innoissaan, kun Tom haluaa mennä collegeen opiskelemaan kiinaa. Bree kertoo Orsonille haluavansa eron, joka kuitenkin uhkailee Breeta ja saa heidät pysymään vielä yhdessä. Poliisit pääsevät Daven jäljille. Dave, Susan ja MJ päättävät lähteä retkelle.

| 5x24 (111) | Hääkellot / If It’s Only In Your Head |  17. toukokuuta 2009 |  26. lokakuuta 2009 | 13,96 |
Lynette saa tietää odottavansa kaksosia. Carlosin siskontyttö muuttaa Soliseille, mutta Gaby ei pidä ajatuksesta. Bree ja Karl lähentyvät. Mike ja Katherine ovat menossa naimisiin Vegasissa, mutta Mike lähtee auttamaan Susania ja MJ:tä, koska saa tietää Dave ilkeän suunnitelman: Daven vaimo ja lapsi kuolivat Miken ja Susanin autokolarissa, ja nyt Dave haluaa kostaa. Kauden lopussa siirrytään kahden kuukauden päähän häihin, joissa Mike sulhanen, mutta kuka on morsian? Susan, Katherine vai joku muu?